
Aprobat,
                                     Primar

                                                                                   Popescu Constantin
CAIET DE SARCINI

Servicii de consultanță pentru elaborarea cererii de finanțare, pregătirea anexelor și depunerea proiectului „Dezvoltarea comunității energetice a Orașului Turceni prin producția și stocarea energiei din surse regenerabile”
CPV- 79411000-8  Servicii generale de consultanta in management
Cap.1 Date Generale
Titlul proiectului: „Dezvoltarea comunității energetice a Orașului Turceni prin producția și stocarea energiei din surse regenerabile”
1.1. Beneficiar: UAT ORASUL TURCENI 
1.2. Autoritatea contractanta: Orasul Turceni, cu sediul în Turceni, Str. Muncii , nr. 12, judetul Gorj, telefon 0253335024, fax 0253335026, CIF 4813480, e-mail – turceni@gj.e-adm.ro, site web- www.turceni.ro. 

1.3. Surse de finantare:

· Programul Dezvoltare Durabilă și Tranziție Justă 2021-2027, Prioritatea 1 – Gorj, Obiectiv specific JSO8.1.

· Componenta „Dezvoltarea surselor de energie regenerabilă în perspectiva creării comunităților de energie”, conform Ghidului solicitantului aplicabil.

· Fondul pentru Tranziție Justă și bugetul de stat, în condițiile apelului; contribuția proprie a solicitantului și cheltuielile neeligibile, după caz, se asigură din bugetul local.

Cap. 2. Obiectul și scopul caietului de sarcini

2.1. Obiectul achiziției îl constituie prestarea serviciilor de consultanță necesare pregătirii, elaborării și depunerii cererii de finanțare și a documentelor suport pentru proiectul menționat la Cap. 1, precum și acordarea de asistență pe parcursul procesului de evaluare, selecție și contractare, până la semnarea contractului/emiterea deciziei de finanțare.

2.2. Cerințele prezentului caiet de sarcini sunt minimale și obligatorii. Prestatorul va avea obligația de a urmări forma în vigoare a Ghidului solicitantului, anexele acestuia, instrucțiunile MySMIS2021/SMIS2021+, comunicările AM PTJ/OI PTJ și legislația aplicabilă.

2.3. Scopul prestațiilor:

· analiza încadrării solicitantului și proiectului în condițiile de eligibilitate ale apelului;

· corelarea soluției investiționale și a documentațiilor tehnico-economice cu cerințele apelului;

· elaborarea completă, coerentă și justificată a cererii de finanțare;

· pregătirea/verificarea anexelor și documentelor obligatorii la depunere;

· fundamentarea și verificarea bugetului proiectului, inclusiv corelarea cheltuielilor cu categoriile eligibile/neeligibile și cu documentele justificative;

· încărcarea, verificarea și transmiterea proiectului în MySMIS2021/SMIS2021+;

· asistență pentru clarificări în etapele de evaluare tehnică și financiară și contractare;

· asistență pentru pregătirea documentelor solicitate la contractare.

Cap. 3. Documente de calificare

Cerințele de calificare și criteriile de selecție se stabilesc în conformitate cu prevederile Legii nr. 98/2016 și ale HG nr. 395/2016, fiind proporționale cu obiectul și complexitatea contractului. Acestea nu vor fi formulate restrictiv și raportate strict la demonstrarea capacității reale de executare a contractului.

Pentru a dovedi îndeplinirea criteriilor, se vor prezenta următoarele documente:
· Declarație privind neîncadrarea în situațiile prevăzute la art. 164 din Legea nr. 98/2016 (motive de excludere privind condamnări penale).

· Declarație privind neîncadrarea în situațiile prevăzute la art. 165 și art. 167 din Legea nr. 98/2016 (motive de excludere privind plata taxelor/impozitelor și conflictul de interese/abatere profesională).
· Copie după certificatul constatator extins emis de ONRC, din care să reiasă corespondența codului CAEN cu obiectul contractului.

· Experiență similară: Documente justificative (recomandări, procese-verbale, contracte) din care să rezulte prestarea de servicii similare de elaborare și depunere a proiectelor cu finanțare nerambursabilă.

· Resurse umane (Personal propus): Declarație privind efectivul mediu anual al personalului angajat și al cadrelor de conducere.

· Expertiză tehnică: Documente specifice pentru persoanele implicate în derularea contractului (CV-uri, diplome de studii, atestate și autorizații profesionale relevante).


Cap. 4. Descrierea serviciilor și cerințe tehnice
4.1. Scopul și obiectivele serviciilor

Prestatorul va asigura servicii complete de consultanță și asistență tehnică pentru pregătirea, elaborarea, depunerea și aprobarea proiectului de finanțare nerambursabilă. Serviciile sunt dedicate realizării investiției destinate componentei „Dezvoltarea surselor de energie regenerabilă în perspectiva creării comunităților de energie”, corelată cu obiectivele Programului Dezvoltare Durabilă și Tranziție Justă 2021-2027, Obiectivul specific JSO8.1.

Serviciile se vor derula structurat, pe parcursul următoarelor etape obligatorii:
· Etapa de pregătire a documentațiilor tehnico-economice – participarea la întâlnirile cu proiectanții contractați pentru elaborarea documentațiilor tehnico-economice în vederea corelării conținutului acestora cu exigențele Ghidului solicitantului aferent componentei „Dezvoltarea surselor de energie regenerabilă în perspectiva creării comunităților de energie”;
· Elaborarea cererii de finanțare și a documentelor suport solicitate conform Ghidului solicitantului;

· Încărcarea proiectului în platforma MySMIS;

· Asistență la pregătirea răspunsurilor la eventualele clarificări în etapele de evaluare a proiectului;

· Asistență la pregătirea documentelor solicitate de organismul finanțator în vederea semnării contractului de finanțare;

Cap. 5.Modalitatea de atribuire, durata contractului si modalitati de plata
5.1. Atribuirea contractului de servicii se realizează prin achiziție directă prin mijloace electronice, utilizând sistemul informatic autorizat (Catalogul electronic SEAP/SICAP). Procedura se derulează în strictă conformitate cu prevederile Legii nr. 98/2016 privind achizițiile publice și ale HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică, cu modificările și completările ulterioare.
5.2. Contractul intră în vigoare la data semnării acestuia de către ambele părți. Durata de valabilitate a contractului se întinde de la momentul semnării bilaterale și până la data semnării contractului de finanțare nerambursabilă pentru proiectul vizat.
            5.3. Plata pentru serviciile prestate se va efectua eșalonat, astfel:
- 40% din valoarea contractului – la depunerea proiectului în platforma electronică MySMIS;

- 60% din valoarea contractului – la semnarea contractului de finanțare cu organismul finanțator.

Cap.6. Pretul contractului
Prețul ofertat va include toate costurile necesare îndeplinirii integrale a obligațiilor contractuale. Prețul va fi exprimat în lei, fără TVA și cu TVA evidențiat distinct, și va avea caracter ferm în condițiile stabilite prin contract și legislația aplicabilă.
Cap.7. Valorea estimata a contractului si modalitatea de plata
Valoarea estimata a contractului a fost stabilita avand in vedere achizitii similare din anii anteriori, consultarea catalogului electronic SICAP si cercetarea pietei de profil si este stabilita in nota justificativa privind determinarea valorii estimate care este anexa la caietul de sarcini.
Cap.8. Verificarea si urmarirea serviciilor
Verificarea si urmarirea serviciilor se vor realiza de o persoana desemnata din cadrul compartimentului management de proiecte  al Primariei orasului Turceni si la finalizarea contractului de servicii de catre comisia de receptie a autoritatii contractante.
 Cap.9.  Dispozitii finale
Prestatorul va asigura pe toată durata contractului personal calificat și autorizat pentru îndeplinirea activităților specifice.

Prestatorul răspunde direct de calitatea profesională a serviciilor prestate și de respectarea integrală a cerințelor din prezentul caiet de sarcini.
  Intocmit,

Compartiment Management de proiecte
Călmuc Vasilica Camelia

